Den 22-årige midtbanespiller Sara Thrige bliver i Fortuna Hjørring. Det oplyser klubben i en pressemeddelelse. Sara Thrige er faldet godt til i Fortuna, så begge parter er glade for, at det nu er blevet til en aftaleforlængelse, skriver klubben. Sara Thrige kom til Fortuna Hjørring i 2017. Siden da har hun spillet 13 kampe på holdet. Sara Thrige har tidligere spillet for Team Viborg og Kolding Q. Den talentfulde spiller har tillige en fornem landsholdsstatistik. Det er blevet til 5 kampe på A-landsholdet, 3 på U23, 24 på U19, 10 på U17 og 4 på U14 – i alt 46 kampe i den røde landsholdstrøje.

Referat:
22-årig Sara Thrige har forlænget sin aftale med Fortuna Hjørring.